**Saopštenje Saveza jevrejskih opština Srbije povodom konferencije koju je u UNSu održao Efraim Zurof direktor centra „Simon Vizental“ iz Jerusalima**

Uvaženi direktor centra „Simon Vizental“ iz Jerusalima, Efraim Zurof, održao je 29. avgusta 2019. godine konferenciju za štampu u UNS koju mu je upriličio Savez jevrejskih opština Srbije na čelu sa smenjenim predsednikom Robertom Sabadošem. Tema konferencije bio je napredak u rešavanju statusa memorijalnog centra Staro sajmište, pitanje broja žrtava u Jasenovcu, ali i aktuelna situacija u jevrejskoj zajednici u Srbiji.

O dometima Efraima Zurofa u rešavanju statusa memorijalnog centra Staro sajmište ovog puta ne želimo da dajemo nikakve ocene. Takođe nećemo da komentarišemo njegovu izjavu da „je njihova procena da je u Jasenovcu ubijeno do 100.000 hiljada ljudi“. Ugledni istoričari koji se bave ovom temom smatraju da je bilo znatno više. O ovim njegovim tvrdnjama objavićemo posebno saopštenje.

Ono što zabrinjava nas, koji smo 1. jula 2018. g. legalno smenili Roberta Sabadoša sa funkcije predsednika Saveza jevrejskih opština Srbije, je neprimereno mešanje g. Efraima Zurofa u unutrašnje stvari naše zajednice. Podsećamo g. Zurofa da njegova funkcija direktora Centra podrazumeva borbu za privođenje pravdi preostalih ratnih zločinaca. Izgleda da u nedostatku pravih zločinaca, g. Zurof pokušava da nas, koji smo smenili Roberta Sabadoša zbog brojnih nepoštovanja Zakona o otklanjanju posledica Holkausta, predstavi srpskoj javnosti kao kriminalce kojima je jedino stalo do „novca i moći“, tvrdeći da neki od nas nisu ni Jevreji, te da nemamo veze sa jevrejskim narodom i da sledstveno tome nemamo prava da budemo u zajednici. Napominje da je o tome izvestio predsednika Vučića, koji je izrazio zabrinutost zbog takve situacije. Obaveštavamo g. Zurofa da smo mi, koje on naziva „upadicama“ i ostalim porgdnim izrazima, u više navrata obaveštavali predsednika Vučića i premijreku Brnabić o nezakonitim radnjama Roberta Sabadoša i o ličnim materijalnim interesima rabina Isaka Asiela,rođenog kao Nenad Asić. Možda je g. Zurof mislio na rabina kada je govorio da neki od nas nisu ni Jevreji?

Protiv Roberta Sabadoša i onih koje g. Zurof hvali da su zajednicu „podigli iz pepela“ Jevrejska opština Zemun je 25. decembra 2018. godine podnela tužilaštvu prijavu za nekoliko krivičnih dela vezanih za nezakonito trošenje sredstava koja jevrejske opštine dobijaju iz budžeta Republike Srbije. Njegova izjava „da su Robert Sabadoš i Isak Asiel podigli zajednicu iz pepela“ jasno ukazuje na koji način i kome sve Robert Sabadoša plaća ovakve i slične usluge, a sve iz budžeta koji Republika Srbija daje za sve jevrejske opštine u Srbiji. Da li je g. Zurofu poznato da Robert Sabadoš samostalno upravlja sa tim sredstvima i da već više od godinu dana ista odbija da dostavlja jevrejskim opštinama Beograd, Zemun, Kikinda i Priština.

Sa druge strane on je sebi takođe dao za pravo da se meša u unutrašnje poslove jedne suverene države, sugerišući predsedniku Aleksandru Vučiću da krši zakon, tako što će dati nalog da se jedna prevarantska grupa proglasi za legitimne predstavnike Jevrejske opštine Beograd. Da li je g. Zurof kao direktor Centra ovlašćen od strane takve ugledne institucije da daje ocenu o protestima jedne minorne grupe ispred Ministarstva pravde Republike Srbije? Posebno se postavlja pitanje ko ga je ovlastio da vređa instituciju predsednika Republike Srbije, sugerišući da se predsednik lično umeša u pravni spor, tako što će saslušati samo jednu od strana u sukobu, i naravno po g. Zurofu jednim potezom rešiti spor u korist Sabadoša i Asiela.

Sigurni smo da je Srbija pravna država i da se poštovanje zakona neće prilagođavati nikakvim zurofima, rabinima i ostalim mešetarima.

Na kraju pitamo g. Zurofa da li je uloga „Simon Vizental centra“ da izražava zabrinutost za stanja u jevrejskim zajednicama širom sveta ili je to njegov lični stav?

G. Efraim Zurof je zbog dva tri „mangupa“ i ličnih interesa izgubio ugled koji je gradio godinama, posvećeno se boreći da pravda stigne ratne zločince.

Izabrani predsednik Saveza jevrejskih opština Srbije

Igor Ginzberg

Zamenik

Nenad Fogel sr.

Beograd,3.9.2019.